Asyura
Hari Asyura adalah salah satu hari raya umat Islam. Asyura dalam Bahasa Arap artinya sapuluh. Maksudnya, hari kasapuluh dalam tanggalan Islam yaitu tanggal 10 Muharram.
Sajarah Asyura[babak | sunting sumber]
Manurut tradisi umat Islam, Nabi Muhammad SAW malakukan puasa Asyura mulay di Makkah marga puasa Asyura sudah jadi amalan masyarakat nang ada di sana. Wayah sidin hijrah ke Madinah, sidin malihat kaum Yahudi umpat puasa jua di hari Asyura (gasan kaum Yahudi, Yom Kippur nang hari kasapuluh jua). Wayah nitu, sidin mansah'akan wan mansyariat'akannya. Ibn Hajar al-asqalani, dalam parnyataan sidin kapada Sahih Bukhari manyambat syariat puasa sudah dijadiakan bulan Ramadhan satahun limbah nitu. Wayah naya, umat Islam malakukan puasa pada 10 Muharram gasan amalan sunat haja wan lain jadi kawajiban.
Umat Islam parcaya kajadian-kajadian panting tajadi tanggal 10 Muharram:
- Hari panambayan Allah mancipta'akan alam.
- Hari panambayan Allah manurunakan rahmat.
- Hari panambayan Allah manurunakan hujan.
- Allah mancipta'akan 'Arasy.
- Allah mancipta'akan Luh Mahfuz.
- Allah mancipta'akan Malaikat Jibril.
- Nabi Adam a.s. dicipta'akan.
- Diampuni dusa Nabi Adam a.s. limbah sidin batahun-tahun muhun ampun marga malanggar tangatan Allah.
- Nabi Idris a.s. diangkat darjahnya ulih Allah wan Malaikat Izrail mambawa sidin ka langit.
- Disalamatakan Nabi Nuh a.s. wan pangikut sidin matan ba'ah ganal salawas anam bulan wan bahtera sidin salamat balabuh di puncak pagunungan.
- Nabi Ibrahim AS dilahirakan di kawasan padalaman wan salamat matan buruan Raja Namrud.
- Nabi Ibrahim AS disalamatakan Allah matan api Raja Namrud.
- Nabi Yusuf AS dibibasakan matan panjara imbah tujuh tahun.
- Nabi Yaakub AS sudah wagas picak matanya wayah anak sidin Yusuf bulik di hari nitu.
- Nabi Ayub AS diwagasakan matan panyakit sidin.
- Nabi Musa AS sudah disalamatakan matan tantara Firaun wan kajadian Laut Habang balah.
- Allah manurunakan kitab Taurat gasan Nabi Musa a.s..
- Nabi Yunus AS salamat kaluar matan parut paus imbah 40 hari 40 malam.
- Kasalahan Nabi Daud AS diampuni Allah.
- Nabi Sulaiman AS dikarunia'akan Allah karajaan nang ganal.
- Nabi Isa AS diangkat ka langit wayah diburu ulih tantara Rumawi nang handak manyalib sidin.
- Sayidina Hussein bin Ali sudah syahid karana dibunuh lawan kajam di Karbala ulih tantara khalifah Bani Umaiyyah yaitu Khalifah Yazid.
Asyura di tanah air[babak | sunting sumber]
Hari Asyura diraya'akan lawan cara nang babida-bida di Indonésia. Di Bengkulu, buhannya malakukan arak-arakan Tabot (atawa "Tabuik" mun di Sumatra Barat). Pahadangan di Kalimantan Selatan, urang bagutung-ruyung meulah Bubur Asyura nang diulah matan 10 bahan.
ace_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn jav_Latn ace_Latn sun_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ace_Latn bjn_Latn sun_Latn bjn_Latn bjn_Latn bjn_Latn min_Latn bjn_Latn